જો કે, ભાજપના વરિષ્ઠ નેતા અને રાજ્યસભા સાંસદ સુબ્રમણ્યમ સ્વામીએ સંગીત સોમનો સાથ આપ્યો હતો. તેમણે કહ્યું હતું કે, હું સંગીત સોમનો વકીલ નથી, પરંતુ હું એટલું ચોક્કસ કહીશ કે તાજમહેલ ચોરીની જમીન પર બન્યો છે. શાહજહાંએ આ જમીન માટે જયપુરના રાજા પર દબાણ કર્યું હતું. હું ટૂંક સમયમાં જ આ તમામ દસ્તાવેજો સાથે સામે આવીશ. અત્યારે આ કહેવું થોડો ઉતાવળિયું હોઇ શકે, પરંતુ તાજમહેલની પહેલા એ સ્થળે એક મંદિર હતું.